Povjerenstvo za provedbu Javnog natječaja objavljenog u „Narodnim novinama“ broj 118, od 16. listopada 2026., za zapošljavanje na neodređeno vrijeme u Podružnici Daruvar Veteranskog centra, 
Podborje 10, Daruvar


POZIVA KANDIDATE/KINJE NA PISANU PROVJERU I RAZGOVOR (INTERVJU)

Osobe koje nisu podnijele pravovremenu ili potpunu prijavu ili ne ispunjavaju formalne uvjete iz Javnog natječaja ne smatraju se kandidatima/kinjama prijavljenim na Javni natječaj o čemu im je dostavljena pisana obavijest te se na njih ovaj poziv ne odnosi.



DATUM I MJESTO ODRŽAVANJA PISANE PROVJERE I RAZGOVORA (INTERVJUA)

	
Pisana provjera će biti održana u srijedu 11. studenoga 2026.,
s početkom u 8:00 sati, u prostorijama Veteranskog centra u Podružnici Daruvar, Podborje 10, Daruvar, 
a razgovor (intervju) će biti održan istog dana na istom mjestu s početkom u 10:00 sati,

za radna mjesta pod rednim brojevima iz Javnog natječaja:
6. stručni radnik u sustavu socijalne zaštite 3 – pripravnik – jedan zaposlenik/ica na radnom mjestu pod rednim brojem 76. članka 17. Pravilnika,

7. medicinska sestra/medicinski tehničar prvostupnik/zdravstveni radnik prvostupnik u poliklinikama, primarnoj zdravstvenoj zaštiti i javnom zdravstvu 3 (radni terapeut) – jedan zaposlenik/ica na radnom mjestu pod rednim brojem 79. članka 17. Pravilnika.


	Molimo kandidate/kinje da dođu 10-ak minuta ranije.




PRAVILA PISANE PROVJERE


1. Po dolasku na pisanu provjeru od kandidata/kinja će biti zatraženo predočavanje osobne iskaznice radi utvrđivanja identiteta.
Kandidati/kinje koji/e zakasne na termin određen za pisanu provjeru neće moći pristupiti istoj.

2. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane Javnim natječajem kao i osobe za koje se utvrdi da nisu podnijele prijavu na Javni natječaj za radno mjesto za koje se provodi pisana provjera, ne mogu pristupiti istoj.

3. Nakon utvrđivanja identiteta i svojstva kandidata/kinja isti/e će biti upućeni/e u prostoriju u kojoj će biti provedena pisana provjera. Za vrijeme pisane provjere nije dopušteno:
· koristiti se bilo kakvom literaturom odnosno bilješkama;
· koristiti pametni telefon ili druga komunikacijska sredstva;
· napuštati prostoriju u kojoj se provodi pisana provjera;
· razgovarati s ostalim kandidatima/kinjama niti na drugi način ometati koncentraciju kandidata/kinja.


Ukoliko kandidat/kinja prekrši pravila pisane provjere bit će udaljen/a s iste, a njegova/njezina pisana provjera neće biti priznata niti će biti ocijenjena.

Za vrijeme boravka u prostorijama u kojima se provodi pisana provjera kandidati/kinje su dužni/e poštivati kućni red i postupati prema uputama Povjerenstva za provedbu Javnog natječaja i drugih  službenih osoba. U slučaju kršenja kućnog reda i nepridržavanja uputa Povjerenstva za provedbu Javnog natječaja i drugih službenih osoba kandidati/kinje će biti upozoreni/e na primjeren način, a ako se i dalje nastave  neprimjereno ponašati bit će udaljeni/e s pisane provjere te će se smatrati da su odustali/e od iste.

